== Kampens udfald ==
[[Nietzsche|Friedrich Nietzsche]] modtager et [[gult kort]] efter en diskussion med [[Konfutse]] (dommeren), hvori han beskylder ham ikke at besidde nogen [[fri vilje]]. [[Ludwig Wittgenstein]] bliver afløst af en kampklar [[Karl Marx]], men dette bringer ikke tyskerne videre. I det sidste minut af kampen råber [[Arkimedes]] pludselig "Heurika!" og giver grækerne besked om at bruge fodbolden. [[Sokrates]] scorer det eneste mål i kampen på et hovedstød, som Arkimedes lægger op til. Ved kampens ende prøver tyskerne at få målet annulleret; Hegel argumenterer for, at virkeligheden kun er en [[a priori]] tillæggelse til den ikke-naturalistiske etik; Kant benytter det [[kategoriske imperativ]] og siger at målet rent [[ontologi (filosofi)|ontologisk]] kun eksisterer i forestillingen, og Marx påstår at Sokrates var [[offside]].
Humor